Junio Valerio Borghese

Junio Valerio Borghese (født 6. juni 1906 i Artena, Kongeriket Italia, død 26. august 1974 i Cádiz, Spania) var en kommandør i den italienske marinen under regimet til Benito Mussolini og hans fascistiske styresett.

Borghese ble først utdannet i London i England, og fra 1923 gikk han ved den kongelige italienske marine-akademiet (Accademia Navale) i Livorno. I 1929 begynte Borghese på sin sjømilitære karriere som kadett. I 1933 var Borghese kommandør på en ubåt. Under Italias innblanding i den spanske borgerkrigen på 1930-tallet, hadde Borghese kommandoen over ubåten Iride, hvor han angivelig mistet to sjøfolk etter at hans enhet havnet i konflikt med den britiske destroyeren HMS «Havoc».

Den 18. desember 1941 utførte Borghese et dristige raid i Alexandria der hans ubåt sterkt skadet de to slagskipene HMS «Valiant» og HMS «Queen Elizabeth» fra det britiske Royal Navy, samt at han skadet to andre skip som lå i samme havn. Han var også en fremtredende fascistisk politiker i etterkrigstidens Italia. Som krigshelt og på grunn av hans støtte til fascismen, ble Borghese en gallionsfigur for pro-fascistiske anti-kommunistiske grupperinger i Italia i den umiddelbare etterkrigstiden.

Referanser

Marineoffiserer
Italienere fra andre verdenskrig
Personer fra Storbyområdet Roma